Vidéki Múzeumok - Kiállítás: Mithras - Thorma [2. oldal]
Vidéki Múzeumok - Kiállítás képes leírás: Mithras - Thorma [2. oldal]
Itt vagy: kiallitas.tlap.hu » Vidéki Múzeumok - Kiállítás
A két méltán világhírű magyar termék múzeuma Szegeden. A kedves látogatók szalámikóstolót, szegedi paprika termékmintát, téliszalámi-vásárlási kedvezményt és ajándék képeslapot kapnak, valamint az ajándékboltban gyári áron vásárolható a szegedi paprika.
A Savaria Múzeum bejárata a hozzá tartozó park felől nyílik. Emeleti termeiben a Tájak - korok - települések című állandó kiállítás tekinthető meg. Nyugat-Dunántúl mai természeti és civilizációs képe, az a környezet, amelyben élünk, a természet sok évmilliós munkájának és az itt élő ember alig tízezer éves természetformáló tevékenységének eredményeként született. E jellegzetes alpokaljai táj föld- és élettörténetének, természeti képének és emberi történelmének néhány fontos pillanatát villantja fel a tárlat. A séi újkőkori falu élete, a velemi Szent Vid-i város születése a bronzkorban és a római Savaria olyan településtípusok, amelyek más-más földrajzi környezetben alkalmasak az ember és természet kapcsolatának bemutatására. Mindhárom régészeti teremben méretarányos, az eredeti térszínt érzékelhető látványos makettek nyújtanak segítséget a településtörténeti összehasonlításhoz. Az épület alagsorában elhelyezett római- és középkori kőtár (lapidarium) legjelentősebb emlékei: a capitoliumi triász szobortorzók, a fogadalmi oltárok, a pogány és ókeresztény sírkövek. A múzeum dísztermében és kamaratermében időszaki kiállítások látogathatók.
http://www.savariamuseum.hu/
A régiségek megbecsülésének évszázados hagyományai vannak Sopronban. Wolfgang Lazius katonaorvos a feliratokat lelkesen gyűjtő humanista 1541-ben megtalálta Marcus Vibius Aniensis sírkőtöredékét, melyet az akkori városházán helyeztek el. 1676-ban tűzvész pusztított Sopronban. A Vibius kő ekkor megsérült. A városi tanács másolatot készített róla. Régészeti kiállításunkon most együtt szerepelnek, mint történelmi értékeink megbecsülésének, megőrzésének szemléletes példái.
Szigetköz kulturális programjai
A Szigetközbe látogatók a tengernyi szabadidős és egyéb elfoglaltság mellett részt vehetnek kulturális programokon is. Ahol megismerhetik hely történelmét, múzeumi látogatásra mehetnek, részt vehetnek fesztiválokon. A virágok kedvelőinek ajánlott ellátogatni a Rozáirumba, ahol csodaszép virágokat tekinthetnek meg és apró ötleteket leshetnek el, hogyan díszítsék az otthoni kertet. A kisebbek miatt sem kell aggódni, ugyanis a FUTURA Interaktív Természettudományi Központban fantasztikusan érezhetik magukat a szülőkkel.
Szókraténusz Játékmúzeum és Műhely
A Szórakaténusz Játékmúzeum gyűjteményéből válogatott anyag a játékok rendkívül színes tárházát mutatja be, a világ különböző tájáról származó, legtöbbször művészi megformálású darabokat, melyek évszázadokon át őrzik a készítés helyére jellemző sajátosságaikat.
http://www.szorakatenusz.hu/
A kiskunhalasi múzeumi gyűjtemény 1874-ben jött létre. A 125. évfordulón leleplezett emléktábla felirata szerint: Révész György régiséggyűjteményét Szilády Áron lelkész, akadémikus és Gyárfás István egyháztanácsi főgondnok, akadémikus vezetésével megvette a Kiskunhalasi Református Egyház 1874. április 9-én. Ebben az évben a Révész-gyűjtemény és a református líceumi gyűjtemény egyesítésével létrejött a Halasi Múzeum, későbbi közkeletű nevén a gimnáziumi régiségtár. 1935-ben az új Csipkeházban Nagy Czirok László városi tisztviselő a saját gyűjte-ményéből és másoktól szerzett (pl. a régiségtártól kölcsönzött) tárgyakból új kiállítást, ill. gyűjteményt szervezett. A néhány száz tárgyat faliszekrényekben, vitrinekben, rész-ben a termek falán helyezte el a Csipkeház művészi berendezését vezető Latabár Károly iparművész segítségével.